L'Estatut d'autonomia de Catalunya, a l'article 171.f), en relació amb l'article 114, estableix que correspon a la Generalitat de Catalunya, per mitjà dels seus òrgans competents, la fixació de criteris, la regulació de les condicions, i l'execució i el control de les línies públiques de suport i de promoció del turisme.
La Llei 5/2017, de 28 de març, de mesures fiscals, financeres i del sector públic i de creació i regulació dels impostos sobre grans establiments comercials, sobre estades en establiments turístics, sobre elements radio tòxics, sobre begudes ensucrades envasades i sobre emissions de diòxid de carboni (DOGC núm. 7340, de 30.3.2017), fixa que l'objectiu de l'impost esmentat és nodrir el Fons per al foment del turisme, creat amb la finalitat de finançar polítiques turístiques per millorar la competitivitat de Catalunya com a destinació turística.
L'article 49 de la mateixa Llei 5/2017, de 28 de març, estableix que els recursos que esmenta s'han de destinar a l'impuls del turisme sostenible, responsable i de qualitat; a la protecció, la preservació, la recuperació i la millora dels recursos turístics; al desenvolupament d'infraestructures relacionades amb el turisme, així com al foment, la creació i la millora dels productes turístics.
En aquest sentit, i en atenció a una estratègia integral de qualitat turística de la destinació, les bases reguladores que es publiquen a l'annex d'aquesta Ordre introdueixen el paràmetre d'implicació de l'Administració local en el compromís de lluita contra l'oferta il·legal d'allotjament dins els seus àmbits territorials respectius.
Així mateix, el Pla estratègic de turisme de Catalunya 2018-2022, aprovat per l'Acord de Govern 10/2019, de 29 de gener, estableix set eixos vertebradors de les accions a dur a terme, que es resumeixen en: oferir una experiència turística excepcional, conquerir i retenir els clients adequats, atreure les inversions necessàries, implementar les millors pràctiques de turisme intel·ligent, millorar les condicions competitives, la gestió turística del territori i el seu desenvolupament, i replantejar a fons l'organització, la gestió i la governança.
L'Administració considera fonamental, des d'un punt de vista turístic, garantir la qualitat dels recursos i la disponibilitat d'infraestructures com a suport a un desenvolupament sostenible i competitiu referit a productes, experiències i destinacions turístiques.
És per això que proposa un model turístic competitiu, sostenible i de qualitat a partir de l'equilibri territorial, la diversificació de l'oferta, la desconcentració, la desestacionalització i la innovació del producte, el foment del paisatge, la protecció dels espais turístics, així com fer del turisme una activitat generadora de més despesa, de més riquesa i ocupació al servei de la ciutadania.
I en aquest sentit es posa al servei dels diferents agents públics del sector turístic català un programa de subvencions individuals per afavorir que les destinacions turístiques catalanes millorin la seva competitivitat.
Atesos la Llei 4/2017, de 28 de març, de pressupostos de la Generalitat de Catalunya per al 2017 (DOGC núm. 7340, de 30.3.2017); i el Decret 273/2018, de 20 de desembre, pel qual s'estableixen els criteris d'aplicació de la pròrroga dels pressupostos de la Generalitat de Catalunya per al 2017, mentre no entrin en vigor els del 2019;
Atès que a les bases reguladores que es publiquen a l'annex d'aquesta Ordre els són aplicables el Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre (DOGC núm. 3791, de 31.12.2002); i els preceptes bàsics de la Llei 38/2003, de 17 de novembre, general de subvencions (BOE núm. 276, de 18.11.2003), i del Reglament que la desenvolupa, aprovat pel Reial decret 887/2006, de 21 de juliol (BOE núm. 176, de 25.7.2006);
Aprovar les bases reguladores per a la concessió de subvencions als ens locals de Catalunya per al desenvolupament de plans de foment territorial del turisme.
L'objecte d'aquestes bases és regular la concessió de subvencions als ens locals de Catalunya per al desenvolupament de plans de foment territorial del turisme.
2.1 Poden ser beneficiaris/àries d'aquests ajuts els ajuntaments i els ens vinculats o dependents, els consells comarcals, els consorcis locals, les diputacions, els ens de gestió locals, les àrees metropolitanes i les mancomunitats de municipis de Catalunya.
En el cas dels consorcis locals tindran aquesta consideració quan consti expressament als seus estatuts la seva adscripció a un ens local.
Els beneficiaris/àries seran, amb caràcter general, els executors de cadascun dels projectes, llevat dels casos en què, en virtut de la seva facultat d'autoorganització i en el marc dels acords corresponents, el beneficiari/ària decideixi que l'operació l'executi una empresa pública depenent o altres administracions competents en la matèria.
En aquest cas, el beneficiari/ària ho haurà de comunicar en el moment de la presentació de la sol·licitud.
Un cop concedit l'ajut de cofinançament, i en el moment en què la persona beneficiària formalitzi la seva relació amb l'ens executor, ha d'enviar a la Direcció General de Turisme una còpia autenticada del conveni d'encàrrec de gestió.
En relació amb la certificació de les despeses associades a l'operació, tant el beneficiari/ària com l'ens executor s'han de regir pel que estableixen les bases 14 i 23 d'aquest annex.
Tanmateix, en aquest cas, la certificació de l'execució correcta del projecte haurà d'anar signada per l'ens beneficiari, d'acord amb el que disposa la base 14 d'aquest annex.
3.1 Les persones sol·licitants han de complir els requisits següents:
a) Donar ocupació, almenys, a un 2% de treballadors/ores amb discapacitat sobre el nombre total de treballadors/ores de l'entitat, o bé aplicar les mesures alternatives d'acord amb el que disposen l'article 42 del Reial decret legislatiu 1/2013, de 29 de novembre, pel qual s'aprova el Text refós de la Llei general de drets de les persones amb discapacitat i la seva inclusió social (BOE núm. 289, de 3.12.2013); el Reial decret 364/2005, de 8 d'abril, pel qual es regula el compliment alternatiu amb caràcter excepcional de la quota de reserva en favor de treballadors amb discapacitat (BOE núm. 94, de 20.4.2005), i el Decret 86/2015, de 2 de juny, sobre l'aplicació de la quota de reserva del 2% a favor de persones amb discapacitat en empreses de 50 o més persones treballadores i de les mesures alternatives de caràcter excepcional al seu compliment (DOGC núm. 6885, de 4.6.2015).
c) No trobar-se en cap de les circumstàncies que impedeixen adquirir la condició de beneficiari/ària que preveu l'article 13 de la Llei 38/2003, general de subvencions (BOE núm. 276, de 18.11.2003).
d) Indicar, d'acord amb els agents socials, els mitjans que utilitzen per prevenir i detectar casos d'assetjament sexual i d'assetjament per raó de sexe i d'intervenir-hi en llurs centres de treball, de conformitat amb la Llei 5/2008, de 24 d'abril, del dret de les dones a erradicar la violència masclista (DOGC núm. 5123, de 2.5.2008).
f) No haver estat sancionades, en resolució ferma, per la comissió d'infracció greu en matèria d'integració laboral de discapacitats o molt greu en matèria de relacions laborals o en matèria de seguretat i salut en el treball, durant l'any anterior a la convocatòria, d'acord amb el Text refós de la Llei sobre infraccions i sancions de l'ordre social, aprovat pel Reial decret legislatiu 5/2000, de 4 d'agost, pel qual s'aprova el Text refós de la Llei sobre infraccions en l'ordre social (BOE núm. 189, de 8.8.2000) o, si han estat sancionades, hagin aplicat les mesures correctores previstes i abonat les quantitats requerides per aquest concepte.
h) Disposar d'un sistema d'organització i de gestió de la prevenció, d'acord amb la Llei 31/1995, de 8 de novembre, de prevenció de riscos laborals (BOE núm. 269, de 10.11.1995); amb el Reial decret 39/1997, d'1 de gener, pel qual s'aprova el Reglament dels serveis de prevenció (BOE núm. 27, de 31.1.1997); així com d'acord amb les modificacions posteriors que introdueix la Llei 54/2003, de 12 de desembre, de reforma del marc normatiu de la prevenció de riscos laborals (BOE núm. 298, de 13.12.2003).
i) Complir l'obligació de respectar la igualtat de tracte i d'oportunitats a l'àmbit laboral i, amb aquesta finalitat, adoptar mesures adreçades a evitar qualsevol classe de discriminació laboral entre homes i dones.
En el cas de les empreses de més de 250 treballadors/ores, s'haurà d'elaborar i aplicar amb caràcter obligatori un Pla d'igualtat, d'acord amb el que estableix l'article 45 de la Llei orgànica 3/2007, de 22 de març, per a la igualtat efectiva de dones i homes (BOE núm. 71, de 23.3.2007).
j) Haver justificat correctament i no haver estat objecte de cap revocació total per incompliment de qualsevol subvenció atorgada anteriorment per la Direcció General de Turisme, en els darrers 5 anys.
Així mateix, caldrà respectar els límits que estableix l'article 34 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions (BOE núm. 176, de 25.7.2006).
k) Haver adoptat l'acord de sol·licitar la subvenció per part de l'òrgan de govern competent de l'ens local, així com el compromís, en el cas de ser beneficiari/ària, de dur a terme les actuacions objecte de la subvenció.
l) Disposar, al pressupost de l'òrgan de govern competent de l'ens local, del crèdit suficient per realitzar l'actuació, o bé mostrar que s'han obtingut altres fonts de finançament per satisfer les despeses no cobertes per la subvenció.
m) Tenir el dret suficient sobre l'immoble on s'executa l'actuació que habilita per dur-la a terme.
3.2 El compliment d'aquests requisits s'acreditarà d'acord amb el que estableix la base 6.4 d'aquest annex.
4.1 La quantia mínima del pressupost d'inversió del projecte presentat, el percentatge màxim subvencionable i l'import màxim de les subvencions es determinaran a la resolució que faci pública la convocatòria corresponent.
4.2 L'incompliment de la despesa mínima comporta la revocació total de l'ajut atorgat.
Si es compleix la despesa mínima però el cost final efectiu de l'activitat és inferior al cost inicialment pressupostat, s'ha de reduir, en la mateixa proporció, la quantia de l'ajut, sempre que s'hagin realitzat totes les actuacions del projecte valorades, d'acord amb els criteris de la base 8, que donen lloc a la designació com a beneficiari/ària.
4.3 Si la desviació pressupostària entre el cost inicialment pressupostat i el cost final justificat del total del projecte objecte de l'ajut no excedeix del 10%, no comportarà la reducció de la quantia de l'ajut.
Només es pot aplicar aquest percentatge si es garanteix que s'han complert l'objecte i la finalitat de l'ajut, així com l'import mínim del projecte.
4.4 Els criteris que es tindran en compte per determinar la quantia de les subvencions són: el cost del projecte, els altres ajuts rebuts, la intensitat i el llindar que determinin els reglaments d'ajuts d'Estat, quan siguin aplicables, la puntuació obtinguda pels criteris de valoració i les disponibilitats pressupostàries.
En cap cas l'import dels ajuts concedits no pot ser d'una quantia que, aïlladament o en concurrència amb subvencions d'altres entitats, ajuts, ingressos o recursos, superi el cost de l'activitat que ha de desenvolupar la persona beneficiària.
4.5 L'atorgament d'aquestes subvencions està supeditat a la possibilitat de reducció parcial o total de la subvenció, abans que no es dicti la resolució definitiva de concessió, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
5.1 El projecte ha de tenir un indubtable caràcter turístic i comportar principalment inversió en el territori, alineada amb els principis de sostenibilitat econòmica, social i mediambiental.
Tots els projectes presentats, els quals poden incloure diferents actuacions, s'han d'adequar a les directrius i als eixos d'actuació inclosos al Pla estratègic de turisme de Catalunya 2018-2022 i a les directrius nacionals 2020, i han de comportar una millora de la qualitat de l'experiència turística.
La naturalesa de les obres projectades no ha de respondre a actuacions de manteniment o conservació.
5.2 Se consideraran subvencionables aquelles actuacions d'inversió que, dins d'un únic projecte amb un nexe comú i vertebrador, tinguin per objecte:
a) La millora de la mobilitat en l'espai turístic de referència.
b) La millora de l'accessibilitat als recursos turístics, més enllà del compliment de la normativa vigent, que permeti considerar una destinació com a turisme accessible.
c) La millora de la senyalització turística urbana i rural, d'acord amb els manuals i les recomanacions d'aplicació aprovats (Manual de senyalització urbana i d'orientació.
Dossier tècnic de seguretat viària núm. 24, Barcelona, Generalitat de Catalunya, Servei Català de Trànsit, Departament d'Interior, 2014; Manual de senyalització urbana d'orientació per a vianants.
Dossier tècnic de seguretat viària núm. 25, Barcelona, Generalitat de Catalunya, Servei Català de Trànsit, Departament d'Interior, 2015; i, en especial, el Manual de senyalització de camins per a la mobilitat no motoritzada, publicat per la Direcció General de Turisme del Departament d'Empresa i Coneixement.
d) Les actuacions que comportin una millora del nucli urbà de les poblacions, així com la recuperació d'espais públics que redundi en una millora de la qualitat de la destinació.
e) Les instal·lacions o la millora dels equipaments i dels serveis públics municipals que constitueixen requisits necessaris per a l'obtenció, per part de la destinació sol·licitant, de les marques de Natura i muntanya en família, Platja en família, Turisme esportiu, Ciutats i viles amb caràcter, Viles marineres o Pobles amb encant.
f) Les inversions en infraestructures tecnològiques orientades a l'assoliment d'un model de destinació turística intel·ligent, més enllà dels requisits mínims que estableix la normativa vigent.
g) La implantació d'un projecte turístic innovador que serveixi de dinamització d'un territori concret i que diversifiqui i desestacionalitzi l'oferta existent.
h) Actuacions encaminades a promoure la millora paisatgística i/o l'estètica de l'entorn físic, a lluitar contra la pol·lució i contaminació visual i que permetin identificar els punts més crítics ("punts negres" especificats al PETC 2018-2022) amb la finalitat de lluitar-ne per a la seva eliminació.
Totes les actuacions subvencionables hauran de ser coherents amb els objectius i els criteris de qualitat paisatgística dels catàlegs de paisatge aprovats per la Generalitat de Catalunya.
En aquest sentit es tindrà en compte la millora i la revaloració d'accessos, fronts i perifèries dels nuclis de població, d'infraestructures viàries i aparcaments, de les façanes litorals i fluvials, la recuperació d'espais i estructures agrícoles en desús, fites visuals i fons escènics, miradors, camins i itineraris.
i) Actuacions que contribueixin a millorar el coneixement del patrimoni cultural de Catalunya aplicant criteris de sostenibilitat, i a desestacionalitzar l'afluència de públic.
5.3 Són subvencionables aquelles despeses que responguin a la naturalesa de l'activitat subvencionada, resultin estrictament necessàries i es realitzin en el termini i les condicions que determinen aquestes bases i la convocatòria corresponent.
Als efectes d'aquesta Ordre es consideraran despeses subvencionables els tributs quan la persona beneficiària de la subvenció els aboni efectivament.
En cap cas es consideren despeses subvencionables els impostos indirectes quan siguin susceptibles de recuperació o compensació, ni els impostos personals sobre la renda.
5.4 Als efectes d'aquesta Ordre es consideraran despeses no subvencionables les següents:
f) Despeses generals o de funcionament del mateix ens local.
g) Despeses de personal del mateix l'ens local.
h) Despeses que no estiguin definides o que no tinguin com a finalitat l'objecte de la subvenció, així com les despeses no imputables directament a les actuacions.
i) Despeses de renovació, millora i soterrament de serveis bàsics (aigua, gas, electricitat, residus, etc.).
j) Campanyes de difusió, promoció o comunicació.
k) Plans de màrqueting i/o de comercialització
l) Despeses corrents d'acord amb la definició que estableixen els pressupostos generals de la Generalitat de Catalunya.
m) Adquisició de terrenys i/o equipaments.
6.1 Les sol·licituds es presentaran telemàticament per mitjà de l'extranet de les administracions públiques catalanes, plataforma EACAT ( http://www.eacat.cat ).
La impossibilitat tècnica o d'altra índole de la tramesa telemàtica de la sol·licitud no eximeix l'ens sol·licitant, en cap cas, de l'obligació de trametre-la dins el termini que estableix la convocatòria.
6.2 Els formularis de sol·licitud i la informació per trametre les sol·licituds estan disponibles a la plataforma EACAT.
6.3 S'ha d'emplenar un únic formulari de sol·licitud per projecte.
Els projectes poden incloure diverses actuacions subvencionables.
6.4 La sol·licitud inclourà la declaració responsable relativa al compliment dels requisits següents:
a) Requisits als quals fa referència la base 3 d'aquest annex, si escau.
En cas afirmatiu caldrà indicar, al formulari de sol·licitud, el programa al qual s'acull, la quantia sol·licitada, el percentatge que suposa del cost total del projecte, si es troben en fase de sol·licitud o concessió, i amb càrrec a quina entitat pública o privada s'han sol·licitat.
c) La conformitat, si escau, que el projecte i/o l'activitat objecte de la subvenció compleix les determinacions de la normativa d'aplicació.
6.5 La presentació de la declaració responsable faculta l'Administració per verificar en qualsevol moment la veracitat de les dades declarades.
La inexactitud o la falsedat de les declaracions responsables, a més de ser causa d'inadmissió, és també causa de revocació, si es coneixen amb posterioritat a la concessió, sens perjudici de les responsabilitats de qualsevol mena en les quals s'hagi pogut incórrer.
6.6 La signatura de la sol·licitud comporta l'autorització al Departament d'Empresa i Coneixement per obtenir per interoperabilitat les dades disponibles al Catàleg de dades i documents electrònics.
6.7 Amb les sol·licituds s'ha d'adjuntar la documentació que s'esmenta a continuació:
a) Informe justificatiu de la necessitat de l'actuació tenint en compte criteris turístics i l'adequació a l'objecte de la convocatòria (màxim 3 pàgines).
b) Informe sobre la viabilitat econòmica actual i futura del projecte: quantificar de forma estimativa els costos i els beneficis que s'obtindrien de l'execució de les actuacions, encara que no sempre siguin traduïbles directament a xifres econòmiques (màxim 2 pàgines).
c) Memòria del projecte d'inversió i de les actuacions (màxim 20 pàgines), que ha d'incloure:
Descripció detallada de les actuacions, amb esment especial de les que resultin avaluables d'acord amb la base 8 d'aquest annex.
Calendari previst de les actuacions per anualitats.
Plànols d'ubicació de les actuacions i l'entorn, si escau.
Fotografies de l'estat de l'espai, les instal·lacions o els elements de l'actuació abans de la realització de la inversió, si escau.
d) Memòria valorada o pressupost complet i detallat del projecte on figurin totes les despeses i els ingressos previstos, la quantia de l'ajut que se sol·licita i el detall de les fonts de finançament.
En cas que l'activitat subvencionada consisteixi en diferents actuacions, el pressupost es desglossarà per actuacions i per conceptes de despesa.
e) Acreditació de les aportacions fetes per les entitats representatives del sector turístic privat, amb descripció de les actuacions complementàries executades o en execució per aquestes entitats, mitjançant un certificat.
f) En cas que s'actuï en un bé religiós i/o cultural cal presentar un compromís pel qual l'autoritat competent (eclesiàstica o cultural) estableixi un horari d'obertura al públic compatible amb l'activitat turística i cultural.
g) Document acreditatiu de la disposició de dret suficient sobre l'immoble on s'executa l'actuació que habilita per dur-la a terme, si escau.
h) En el supòsit que l'entitat local pretengui que l'execució la dugui a terme una entitat diferent de la beneficiària, tal com preveu la base 2.2, també cal que aquesta presenti la documentació acreditativa sobre la condició de mitjà propi i servei tècnic de l'ens corresponent, així com l'esborrany del conveni d'encàrrec de gestió.
Tots els documents adjunts a la sol·licitud han d'estar indexats i signats degudament per l'entitat sol·licitant.
6.8 En el cas de documents que ja es trobin en poder de qualssevol dels departaments de la Generalitat de Catalunya, en aplicació del que preveu l'article 28 de la Llei 39/2015, d'1 d'octubre, del procediment administratiu comú de les administracions públiques (BOE núm. 236, de 2.10.2015), la seva aportació es pot substituir per una declaració de la persona sol·licitant on se certifiqui que no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
6.10 Si la sol·licitud no reuneix els requisits que estableix aquesta base, es requerirà la persona sol·licitant perquè en un termini de deu dies hàbils esmeni el defecte o adjunti els documents preceptius, amb indicació que, si no ho fa, es considerarà que desisteix de la seva petició, amb resolució prèvia, d'acord amb el que disposa l'article 68 de la Llei 39/2015, d'1 d'octubre, ja esmentada.
Aquest requeriment de documentació es notificarà a la persona sol·licitant mitjançant la seva publicació al Tauler electrònic de l'Administració de la Generalitat de Catalunya ( http://tauler.gencat.cat ), sens perjudici de què es puguin fer servir addicionalment altres mitjans electrònics.
La presentació de la documentació es farà de manera telemàtica d'acord amb la base 6.1 d'aquest annex.
6.11 Les persones sol·licitants que hagin negociat amb l'Agència Estatal de l'Administració Tributària, l'Agència Tributària de Catalunya o la Tresoreria General de la Seguretat Social una pròrroga, un ajornament, una moratòria o qualsevol altra condició especial dels seus deutes, cal que aportin la documentació que acrediti aquesta prerrogativa especial.
6.12 L'incompliment dels requisits no esmenables o del termini de presentació de sol·licituds que estableixen aquestes bases reguladores comporta la inadmissió de la sol·licitud.
7.1 El procediment de concessió de les subvencions regulades en aquestes bases és el de concurrència competitiva.
7.2 L'òrgan competent per a la instrucció del procediment és la Subdirecció General de Desenvolupament Turístic Territorial.
7.3 Un òrgan col·legiat serà l'encarregat de valorar les sol·licituds i d'elaborar un informe-proposta.
La seva composició serà la següent:
El/La subdirector/a general de Desenvolupament Turístic Territorial, que farà les funcions de president/a, amb vot de qualitat.
El/La cap de l'Àrea de Coneixement, Qualitat i Competitivitat Turística.
El/La cap del Servei de Planificació Turística.
El/La subdirector/a de l'Agència Catalana de Turisme.
El/La director/a de cadascun dels serveis territorials del Departament d'Empresa i Coneixement (EMC) amb competències en turisme, o persona en el qual deleguin.
Dos representants de la Direcció General de Turisme, nomenats pel seu titular, un dels quals actuarà com a secretari/ària.
Si escau, es comptarà amb l'assessorament d'un representant del/s departament/s de l'Administració de la Generalitat competent/s per raó de la matèria, així com dels ens de promoció territorial escaients.
7.4 Un cop avaluades les sol·licituds l'òrgan instructor formularà la proposta de resolució provisional de concessió de les subvencions, d'acord, si escau, amb l'informe de l'òrgan encarregat de valorar les sol·licituds.
Aquesta proposta de resolució provisional es notificarà a les persones interessades mitjançant la seva publicació al Tauler electrònic de l'Administració de la Generalitat de Catalunya ( http://tauler.gencat.cat ).
7.5 La proposta de resolució provisional ha d'incloure la llista de sol·licituds que es proposa estimar i la llista de sol·licituds que es proposa desestimar, amb indicació dels motius de la desestimació.
També ha d'incloure les sol·licituds que formen part de la llista de reserva, si n'hi ha, degudament prioritzada en funció de la puntuació obtinguda i sempre que s'hagi assolit la puntuació mínima exigida.
En el supòsit que alguna de les persones proposades per ser beneficiàries de la subvenció no l'accepti o desisteixi de la sol·licitud, es pot atorgar la subvenció a la persona o persones sol·licitants de la llista de reserva per ordre de puntuació, sempre que s'hagi alliberat crèdit suficient per atendre aquestes sol·licituds.
En cas d'empat en el resultat de la valoració el romanent existent es repartirà a parts iguals entre els projectes que hagin assolit la mateixa puntuació i, en el supòsit de renúncia d'algun d'ells, s'incrementarà l'import dels projectes que restin amb igual valoració.
7.7 Les persones proposades com a beneficiàries de les subvencions han de presentar el document d'acceptació de la subvenció segons el model normalitzat que podran obtenir a l'EACAT, juntament amb la documentació següent:
a ) Full de domiciliació bancària.
b) Certificat del compliment de les obligacions tributàries davant l'Estat i la Generalitat i de les obligacions davant la Seguretat Social, en el cas que no s'hagi autoritzat el Departament d'Empresa i Coneixement per obtenir per interoperabilitat les dades disponibles del Catàleg de dades i documents electrònics.
El termini de presentació del document d'acceptació i de la documentació que consta en aquesta base és de 10 dies hàbils, a comptar des de l'endemà de la publicació o la notificació de la proposta provisional de concessió.
Dins el mateix termini les persones sol·licitants poden presentar al·legacions, que es tindran en compte en el moment de resoldre.
Mitjançant el document d'acceptació les persones proposades com a beneficiàries també poden desistir de la subvenció o presentar la reformulació del projecte i del pressupost per adaptar-los a la subvenció proposada, si l'import d'aquesta és inferior al sol·licitat.
En qualsevol cas, la reformulació ha de respectar l'objecte, les condicions i la finalitat de la subvenció, així com els criteris de valoració establerts en relació amb el projecte, i en cap cas hi pot comportar una modificació substancial.
Així mateix, s'han de continuar complint els límits de quantia de la subvenció.
La subvenció s'atorgarà sobre el nou pressupost acceptat i la justificació haurà de ser respecte d'aquest pressupost.
7.8 L'òrgan instructor pot demanar a les persones sol·licitants que aportin la documentació complementària que consideri necessària per acreditar les dades que figuren a la sol·licitud.
7.9 S'entén que les persones interessades desisteixen de la sol·licitud si no presenten la documentació que preveuen els apartats anteriors, si escau, dins el termini esmentat.
7.10 L'òrgan instructor formularà la proposta definitiva de resolució de les subvencions un cop examinades, en tot cas, la proposta de resolució provisional, la documentació addicional presentada per les persones beneficiàries proposades, les acceptacions i les comprovacions realitzades, si escau, i la presentarà a l'òrgan resolutori.
7.11 Prèviament a la concessió de les subvencions l'òrgan concedent ha de resoldre sobre la inadmissió o el desistiment de les sol·licituds, la qual cosa es notificarà d'acord amb el que preveu aquesta base.
8.1 Els criteris de valoració de les sol·licituds seran els següents:
a) Vinculació de la inversió amb el turisme i la modernització i/o la innovació de les infraestructures dels recursos turístics (de 0 a 10 punts).
Projecció turística del projecte (fins a 5 punts).
Modernització o innovació (2,5 punts).
Modernització i innovació (5 punts).
b) Viabilitat econòmica actual i futura del projecte (de 0 a 7 punts).
Autosuficient, és a dir, que acrediti retorn de la inversió (7 punts).
Amb necessitat de cofinançament, és a dir, que cal l'aportació econòmica de l'ens local fins a un 50% (3 punts).
Finançat majoritàriament amb fons públics, és a dir, que cal l'aportació econòmica de l'ens local de més del 50% (0 punts).
c) Aplicació de mesures de sostenibilitat mediambiental de la destinació (de 0 a 10 punts).
Utilització dels indicadors sostenibles creats a la plataforma oberta Online MITOMED+, que té per objectiu donar suport als gestors locals i regionals per monitorar els impactes del turisme a les destinacions (2,5 punts).
Actuacions dins un municipi o destinació que disposi d'una carta o pla del paisatge degudament aprovat (2,5 punts).
Mesures de reducció de contaminació (acústica, atmosfèrica, lumínica, visual, paisatgística, etc.) (2 punts).
Utilització d'energies alternatives (plaques solars, biomassa, punts de càrrega de vehicles elèctrics, etc.) (1 punt).
Mesures d'estalvi energètic i de recursos (electricitat, aigua, etc.) (1 punt).
Integració de l'equipament en el seu entorn (construcció d'equipaments amb materials adequats) (1 punt).
Nota: no es valoraran els requisits mínims que estableix la normativa vigent.
d) Aplicació de mesures que contribueixin a afavorir el coneixement i l'accessibilitat de la destinació a les persones amb dificultats de mobilitat (de 0 a 10 punts, a raó de 2,5 punts per mesura).
En general, qualsevol mesura que millori l'accessibilitat de la destinació, així com recursos culturals, naturals i d'oci als quals es doti d'unes condicions d'accessibilitat més enllà del que determini la normativa en aquest àmbit, com per exemple:
Supressió de barreres arquitectòniques en equipaments preexistents.
Mesures per facilitar l'accés de les persones amb discapacitats sensorials als recursos turístics de la destinació.
e) Aplicació de mesures que contribueixin a adequar les infraestructures turístiques a la demanda (a justificar a la memòria) (fins a 5 punt, a raó de 2,5 punts per mesura).
f) Aplicació de mesures que diversifiquin, desestacionalitzin i incrementin l'oferta turística del territori i la seva qualitat (de 0 a 5 punts, a raó de 2,5 punts per mesura).
g) Actuacions sobre destinacions que es trobin en alguna de les situacions següents (fins a un màxim de 15 punts):
g.1) Ser destinacions o tenir incloses dins l'àmbit territorial destinacions que estan donades d'alta (o en procés de certificació) de les marques de Natura i muntanya en família, Platja en família, Turisme esportiu, Ciutats i viles amb caràcter, Viles marineres o Pobles amb encant (2,5 punts per marca).
Tenir com a mínim una empresa ubicada al seu territori que disposi d'alguna de les certificacions de qualitat impulsades per la Direcció General de Turisme (categorització d'establiments de turisme rural, Apartaments turístics i habitatges d'ús turístic, Hotels gastronòmics) (2,5 punts).
Tenir tres empreses adherides a marques promogudes per l'Agència Catalana de Turisme (2,5 punts).
Tenir un mínim d'una empresa d'allotjament turístic amb Certificat de qualitat ambiental emès pel departament competent en matèria de Medi ambient de la Generalitat de Catalunya (2,5 punts).
g.3) En cas que el sol·licitant sigui un ens supramunicipal:
Tenir com a mínim tres empreses ubicades al seu territori que disposin d'alguna de les certificacions de qualitat impulsades per la Direcció General de Turisme (categorització d'establiments de Turisme rural, Apartaments turístics i habitatges d'ús turístic, Hotels gastronòmics) (2,5 punts).
Tenir sis empreses adherides a marques promogudes per l'Agència Catalana de Turisme (2,5 punts).
Tenir un mínim de tres empreses d'allotjament turístic amb Certificat de qualitat ambiental emès pel Departament competent en matèria de Medi ambient de la Generalitat de Catalunya (2,5 punts).
h) Aplicació de mesures que millorin l'ús turístic del patrimoni natural i cultural de manera sostenible (de 0 a 5 punts, a raó de 2,5 punts per mesura).
i) Actuacions sobre recursos que disposin d'alguna de les declaracions o certificacions següents (fins a 10 punts):
Festes (2 punts) i elements festius (1 punt) declarats patrimoni festiu de Catalunya.
Actuacions sobre un bé cultural d'interès cultural (BCIN) (2 punts).
Actuacions dins l'àmbit d'una carta europea de turisme sostenible (CETS) (2 punts).
j) Col·laboració de les entitats del sector turístic privat en l'execució de les actuacions o en actuacions complementàries del projecte: es valorarà en funció del grau de participació (de 0 a 8 punts):
Consta suport econòmic però no d'empreses turístiques (4 punts).
Consta suport econòmic mitjançant actuacions complementàries executades o en execució per part d'entitats turístiques privades, en funció del grau de participació (fins a 8 punts).
k) Es valoraran les actuacions que portin a terme els municipis o els ens locals en el marc d'un pla integral de modernització de l'oferta turística aprovat per les administracions competents, així com aquelles actuacions que s'incloguin dins l'àmbit de temàtiques que hagin estat expressament recolzades per la Direcció General de Turisme mitjançant l'impuls del pla corresponent (fins a 5 punts).
l) Als diferents projectes se'ls hi aplicarà una valoració, en funció de la situació socioeconòmica del seu territori d'adscripció (municipi, comarca o agregació de municipis i/o comarques).
La situació socioeconòmica es mesura segons els indicadors i la metodologia que es determinaran a la convocatòria (fins a 5 punts).
m) Actuacions dutes a terme en municipis o destinacions emergents que incloguin poblacions amb un nombre d'habitants igual o inferior a 1.000 (2 punts).
n) Actuacions dutes a terme en municipis o destinacions que mai hagin rebut cap pla de foment territorial de turisme atorgat per la Direcció General de Turisme des de la creació d'aquesta línia l'any 2014 (1 punt).
o) Municipis o destinacions que apliquin en el seu àmbit el Manual de senyalització rural per a mobilitat no motoritzada, editat per la Direcció General de Turisme (2 punts).
La suma de tots els criteris de valoració tindrà un màxim de 100 punts.
Els projectes es prioritzaran d'acord amb la puntuació obtinguda.
8.2 Es deixarà constància a l'expedient dels aspectes concrets que s'han valorat en aplicació de cada criteri i de la relació entre la puntuació obtinguda i l'import de la subvenció.
8.3 La puntuació mínima que s'ha d'assolir per poder obtenir la concessió de la subvenció sol·licitada és de 50 punts.
9.1 L'òrgan competent per dictar la resolució és el/la director/a general de Turisme.
9.2 El termini màxim per emetre la resolució i notificar-la serà de sis mesos, a comptar des de la data de finalització del termini de presentació de sol·licituds.
9.3 La resolució s'ha de motivar degudament i ha d'incloure, com a mínim, la identificació de la persona o persones sol·licitants a les quals es concedeix la subvenció, l'import i, si escau, el percentatge subvencionat del pressupost de l'activitat.
9.4 La resolució es notificarà a la persona interessada mitjançant la seva publicació al Tauler electrònic de l'Administració de la Generalitat de Catalunya ( http://tauler.gencat.cat ).
9.5 En cas que l'òrgan competent no dicti i notifiqui la resolució en el termini de sis mesos s'entendrà que la sol·licitud s'ha desestimat, d'acord amb l'article 54.2.e) de la Llei 26/2010, del 3 d'agost, de règim jurídic i de procediment de les administracions públiques de Catalunya (DOGC núm. 5686, de 5.8.2010).
9.6 Contra la resolució d'inadmissió, d'arxiu per desestimació, de concessió o de denegació dels ajuts, que no exhaureix la via administrativa, es pot presentar recurs d'alçada davant el/la secretari/ària d'Empresa i Competitivitat en el termini d'un mes, a comptar de l'endemà de la notificació de la resolució, segons el que estableixen l'article 121 de la Llei 39/2015, d'1 d'octubre, del procediment administratiu comú de les administracions públiques (BOE núm. 236, de 2.10.2015), i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya (DOGC núm. 5686, de 5.8.2010).
10.1 D'acord amb els articles 18 i 20 de la Llei 38/2003, de 17 de novembre, general de subvencions (BOE núm. 276, de 18.11.2003), i l'article 5.4 de la Llei 19/2013, de 9 de desembre, de transparència, accés a la informació pública i bon govern (BOE núm. 295, de 10.12.2013), la Base de dades nacional de subvencions (BDNS) operarà com a mitjà electrònic per complir les obligacions de publicitat de les subvencions concedides, i haurà d'incloure les dades a les quals es refereix l'apartat 8.b) de l'article 20 esmentat.
10.2 D'acord amb l'article 15 de la Llei 19/2014, de 29 de desembre, citada, la informació relativa a les subvencions i els ajuts públics concedits, amb indicació de l'import, l'objecte i els beneficiaris/àries, s'ha de publicar a la seu electrònica i al lloc web del Departament d'Empresa i Coneixement ( http://empresa.gencat.cat ).
11.1 S'entén que un beneficiari/ària subcontracta quan concerta amb tercers l'execució total o parcial de l'activitat que constitueix l'objecte de la subvenció.
Queda fora d'aquest concepte la contractació de les despeses en les quals hagi d'incórrer el beneficiari/ària per a la realització per si mateix de l'activitat subvencionada.
11.2 D'acord amb això, i a efectes d'aquesta Ordre, són susceptibles de subcontractació totes les actuacions subvencionables derivades del projecte presentat.
11.3 Les subcontractacions tindran una limitació del 100% del cost total elegible.
11.4 En cas que l'activitat concertada amb tercers superi el 20% de l'import de la subvenció i l'import sigui superior a 60.000,00 euros, l'ens local sol·licitant haurà de:
a) Si la subcontractació s'ha iniciat abans de la presentació de la sol·licitud, caldrà fer constar a la mateixa sol·licitud que la subcontractació compleix els requisits i les obligacions que estableixen la vigent Llei 38/2003, de 17 de novembre, general de subvencions, i el Reial decret 887/2006, de 21 de juliol, que en desenvolupa el Reglament, i adjuntar una declaració responsable de l'interventor municipal o assimilat que així ho acrediti.
b) Si la subcontractació es realitza un cop concedida la subvenció, l'ens local es compromet, d'acord amb l'article 29.3.b) de l'esmentada Llei 38/2003, a aportar a l'ens concedent el contracte per a la seva autorització prèvia i adjuntar-hi una declaració responsable de l'interventor municipal o assimilat que acrediti que es compleixen els requisits i obligacions que estableix la normativa vigent (Llei 38/2003, de 17 de novembre, i el Reial decret 887/2006, de 21 de juliol, esmentats al paràgraf anterior).
11.5 La subcontractació s'ha d'ajustar als articles 29 i 46 de la Llei 38/2003, i a l'article 68 del seu Reglament, i caldrà tenir en compte el següent:
Les entitats beneficiàries són responsables que en l'execució de l'activitat subvencionada concertada amb tercers es respectin els límits que s'estableixen pel que fa a la naturalesa i la quantia de les despeses subvencionables; i els contractistes estan subjectes al deure de col·laboració per permetre la verificació adequada del compliment dels límits esmentats.
A aquests efectes, el contracte o el conveni haurà de recollir l'obligació de facilitar a l'entitat beneficiària la informació requerida per l'òrgan convocant.
A aquest efecte tenen la consideració de persones o entitats vinculades als beneficiaris/àries les que estableix l'article 68 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions (BOE núm. 176, de 25.7.2006).
La subcontractació s'haurà de formalitzar per escrit mitjançant contracte, conveni o acte de validesa jurídica similar.
El contingut mínim que ha d'incloure el contracte és el següent:
a) Identificació de les parts (càrrec, nom, NIF, domicili social, tipus d'empresa).
c) Activitat concreta que se subcontracta: partides contractades, cost o pressupost previst, percentatge sobre el total de la subvenció.
L'entitat o l'empresa subcontractada es compromet a facilitar al beneficiari/ària de la subvenció les dades (indicadors) que s'esmenten a efectes de la justificació.
f) Vigència de la relació contractual.
g) Condicionament de l'efectivitat del contracte a l'atorgament de la subvenció.
h) Causes d'extinció de la relació contractual.
i) Òrgans i procediments als quals se sotmetran les qüestions litigioses que es puguin derivar del conveni
11.6 D'acord amb el que estableix l'article 31.3 de la Llei 38/2003, de 17 de novembre, general de subvencions, quan l'import de la despesa subvencionada superi la quantitat de 15.000,00 euros en el cas de subministraments i serveis, o 40.000,00 euros en el cas d'obres, la persona beneficiària haurà de sol·licitar com a mínim tres ofertes de diferents proveïdors prèviament a la contractació, excepte que per les seves característiques especials no existeixi al mercat prou nombre de proveïdors, o que la despesa s'hagués realitzat amb anterioritat a la sol·licitud de la subvenció.
En el cas que no es triï l'oferta més econòmica, s'adjuntarà un document explicatiu o una memòria en la qual es justifiqui l'elecció.
12.1 El pagament de la subvenció es tramita a partir de la seva concessió.
Els percentatges a abonar i distribuir a cadascuna de les anualitats es determinaran a la resolució de publicació de la convocatòria corresponent.
12.2 Prèviament al reconeixement de l'obligació de cadascun dels pagaments, l'òrgan instructor comprovarà d'ofici si la persona beneficiària està al corrent de les obligacions tributàries i amb la Seguretat Social.
La signatura de la sol·licitud de subvenció implica l'autorització per fer-ne la comprovació.
13.1 Hi ha la possibilitat de revisar les subvencions ja concedides i modificar-ne la resolució d'atorgament en el cas d'alteració de les condicions o de l'obtenció concurrent d'altres ajuts.
13.2 D'acord amb l'article 19.4 de la Llei 38/2003, de 17 de novembre, general de subvencions, qualsevol alteració de les condicions que s'han tingut en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos a les normes reguladores, podrà donar lloc a la modificació de la resolució de concessió en els termes que estableix la normativa reguladora de la subvenció.
13.3 El beneficiari/ària té l'obligació de proposar a l'òrgan concedent qualsevol canvi que, dins la mateixa finalitat, es pugui produir en la destinació de la subvenció que, si s'escau, ha de ser expressament autoritzat per l'òrgan concedent d'acord amb l'article 95.e) del Decret legislatiu 3/2002, de 24 de desembre.
14.1 Les persones beneficiàries de les subvencions han de justificar l'aplicació dels fons d'acord amb els articles 30 i 31 de la Llei 38/2003, de 17 de novembre, general de subvencions; amb l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i amb l'Ordre ECO/172/2015, de 3 de juny, sobre les formes de justificació de subvencions (DOGC núm. 6890, d'11.6.2015).
14.2 Un cop finalitzades les actuacions, el/la beneficiari/ària ha de presentar un compte justificatiu amb certificat de la Intervenció, on acrediti la realització de les actuacions subvencionades, així com les despeses generades per les accions esmentades i l'aplicació dels fons percebuts.
14.3 Les persones o les entitats beneficiàries es comprometen a executar i justificar les actuacions de la manera que es determini a la resolució que farà publica la convocatòria corresponent, amb la documentació i el compte justificatiu que s'estableixi.
14.4 L'incompliment de la despesa mínima indicada, així com de l'objecte i la finalitat de la subvenció, comportarà la revocació total de la subvenció atorgada, amb l'excepció especificada a la base 4.3 d'aquest annex.
15.1 Si per circumstàncies excepcionals, degudament justificades, les actuacions del pla no es poden justificar en el termini previst, l'ens local beneficiari podrà sol·licitar a la Direcció General de Turisme una única pròrroga per executar i justificar.
Aquesta ampliació de termini per executar i justificar no pot excedir d'1 any, i es pot concedir sempre que no es perjudiquin drets de tercers.
15.2 La sol·licitud de pròrroga es presentarà davant la Direcció General de Turisme, com a mínim, tres mesos abans de la finalització del termini previst inicialment.
A la sol·licitud de pròrroga s'adjuntarà la documentació següent:
Una certificació de la Intervenció de l'ens local sol·licitant amb el detall de l'import ja executat i la quantitat que resta per executar.
Una memòria de les actuacions objecte de la pròrroga on s'especifiquin els motius i/o els arguments per sol·licitar-la.
15.3 La Direcció General de Turisme resoldrà expressament la sol·licitud de pròrroga i ho notificarà en el termini de dos mesos a comptar des de la data de la sol·licitud.
Seguiment i verificació de les accions subvencionables
16.1 La Direcció General de Turisme establirà els mecanismes de seguiment i avaluació que permetin comprovar el grau de compliment en la implantació de les actuacions.
Per fer-ho efectiu, els ens locals beneficiaris hauran de nomenar un responsable del projecte, que esdevindrà l'interlocutor amb la Direcció General de Turisme per al seguiment del Pla de foment.
16.2 Les entitats beneficiàries es comprometen a presentar a la Direcció General de Turisme un informe tècnic de l'estat d'execució de les actuacions objecte de la subvenció, i un certificat d'obligacions reconegudes emès per l'interventor/a o l'òrgan equivalent de l'ens local on constin la realització de les actuacions i l'import corresponent.
16.3 Les actuacions de verificació per part de l'òrgan concedent de les accions subvencionables podran ser de dos tipus:
16.3.a) Verificacions administratives: tenen per objecte garantir que les declaracions justificatives de les despeses presentades per les persones o les entitats beneficiàries estiguin acompanyades de la documentació justificativa (factures, nòmines, extractes bancaris, etc.).
16.3.b) Verificacions in situ o sobre el terreny: tenen per objecte comprovar la realització efectiva de l'acció subvencionada i/o el compliment de les obligacions dels beneficiaris.
Les verificacions sobre el terreny es podran efectuar, si s'escau, durant la realització de l'acció subvencionada.
16.4 Els/Les beneficiaris/àries de les subvencions s'han de sotmetre a les actuacions de verificació administrativa i sobre el terreny que pugui realitzar l'òrgan concedent.
18.1 Són causes de revocació les que preveuen els articles 92 bis, 99 i 100 del Decret legislatiu 3/2002, de 24 de desembre, que aprova el Text refós de la Llei de finances públiques de Catalunya; i l'article 37 de la Llei 38/2003, de 17 de novembre, general de subvencions.
18.2 Si l'òrgan concedent, com a conseqüència de la seva actuació de comprovació, o la Intervenció General, en el marc del procediment de control, aprecien la concurrència d'alguna causa de revocació de la subvenció concedida, hauran d'instar l'inici del procediment corresponent, d'acord amb el que disposen l'article 100 i següents del Text refós de la Llei de finances públiques de Catalunya, i la Llei 38/2003, de 17 de novembre, general de subvencions.
18.3 En el supòsit que s'acrediti l'assoliment dels objectius del projecte per un import inferior al previst inicialment, i d'acord amb el que estableix la base 14.4 d'aquest annex, s'iniciarà el procediment de revocació parcial i es reduirà proporcionalment l'import de la subvenció.
18.4 A la resolució de revocació s'acordarà el reintegrament de la quantitat percebuda indegudament així com, si s'escau, els interessos de demora que corresponguin.
19.1 Les persones beneficiàries poden renunciar a les subvencions atorgades mitjançant un escrit dirigit a l'òrgan competent per resoldre i, a aquest efecte, l'òrgan que va concedir la subvenció dictarà la resolució corresponent.
Els beneficiaris/àries hauran de retornar la quantitat indegudament percebuda més els interessos de demora que corresponguin.
19.2 En cas que la quantitat corresponent al total de despeses justificades sigui inferior a la quantitat atorgada, la persona beneficiària podrà renunciar de forma expressa al seu dret de percebre la part de la subvenció pendent de cobrament en la quantia que hagués resultat indegudament percebuda.
A aquest efecte, l'òrgan que va concedir la subvenció dictarà la resolució escaient.
19.3 En cas que una vegada resolt definitivament el procediment algun dels beneficiaris/àries renunciï a la subvenció -i sempre que aquesta es produeixi abans del 30 de novembre de l'any de la convocatòria; no s'hagi efectuat el pagament de l'esmentada subvenció; i s'alliberi crèdit suficient per atendre les sol·licituds- es permetrà atorgar la subvenció als ens que figurin a llista de reserva, per ordre de puntuació.
En cas d'empat s'aplicarà el criteri que estableix la base 7.6 d'aquest annex.
20.1 Els ajuts regulats en aquestes bases són compatibles amb altres ajuts, subvencions i ingressos per a la mateixa finalitat procedents de qualsevol Administració o ens, públics o privats, ja siguin d'àmbit local, nacional, estatal, de la Unió Europea o d'organismes internacionals.
20.2 L'import dels ajuts concedits en cap cas pot ser d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat a desenvolupar per la persona beneficiària.
21.1 A aquestes subvencions els serà aplicable el règim d'infraccions i sancions que estableixen els capítols I i II del Títol IV de la Llei 38/2003, de 17 de novembre, general de subvencions, així com el que estableixen els articles 101 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, en tot el que no s'hi oposi.
21.2 Si l'òrgan concedent, com a conseqüència de la seva actuació de comprovació, o la Intervenció General, en el marc del procediment de control, aprecien la concurrència d'algun motiu d'infracció, hauran d'instar l'inici del procediment sancionador d'acord amb el que disposen la secció cinquena del capítol 9 del Text refós de la Llei de finances públiques de Catalunya, i la Llei 38/2003, de 17 de novembre, general de subvencions.
Publicitat de les subvencions per part de la persona beneficiària
22.1 El beneficiari/ària de la subvenció ha de donar la publicitat adequada al caràcter públic del finançament del programa, l'activitat, la inversió o l'actuació objecte de subvenció segons el que estableix la base que regula les obligacions de les persones beneficiàries i d'acord amb el que preveu l'article 18.4 de la Llei 38/2003, de 17 de novembre, general de subvencions.
22.2 Les mesures de publicitat que han d'adoptar les persones beneficiàries de les subvencions són les següents:
a) Incloure el logotip del Departament d'Empresa i Coneixement i l'expressió "Amb el suport del Departament d'Empresa i Coneixement" fent servir el logotip corporatiu del Programa d'identificació visual (PIV), editat a la pàgina web http://www.gencat.cat/piv/descarregues/dptEmpresa/03_14_dpt_empresa.html, als elements informatius i de difusió de l'activitat objecte de la subvenció.
b) Incloure la llegenda relativa al finançament públic en cartells, plaques commemoratives, materials impresos, mitjans electrònics o audiovisuals o esments als mitjans de comunicació.
Són obligacions generals de les persones beneficiàries d'aquestes subvencions:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció, i acreditar-ho davant el Departament d'Empresa i Coneixement en la forma i el termini que estableix la base que regula la justificació dels ajuts.
b) Justificar davant l'òrgan concedent el compliment dels requisits i les condicions que determinen la concessió, o el gaudiment de la subvenció, mitjançant els justificants de les despeses, que han de cobrir l'import finançat, i el compliment de la finalitat per a la qual s'ha concedit la subvenció.
En qualsevol cas, cal justificar la totalitat de la despesa realitzada en relació amb l'objecte global o parcial, en aquest darrer cas sempre que es pugui executar per fases o sigui susceptible d'ús o tractament diferenciat.
Aquesta obligació també pertocarà a l'ens executor quan sigui diferent de l'ens beneficiari.
Els canvis s'han de notificar prèviament i per escrit a l'òrgan instructor abans de la finalització del termini d'execució.
L'òrgan instructor ha de valorar la proposta de modificació i la pot acceptar, si no comporta canvis substancials ni representa un incompliment dels requisits i les condicions que estableixen aquestes bases.
e) Sotmetre's a les actuacions de comprovació que corresponguin al Departament d'Empresa i Coneixement, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, i aportar tota la informació que els sigui requerida en l'exercici de les actuacions anteriors.
f) Comunicar a l'òrgan concedent de la subvenció altres subvencions sol·licitades o concedides per a la mateixa finalitat, ajuts, ingressos o recursos que recaiguin sobre la mateixa activitat objecte de la subvenció, i qualsevol altra alteració produïda en les ja comunicades, per tal que se'n pugui avaluar la seva compatibilitat.
Aquesta comunicació s'ha de fer tan aviat com se sàpiga i, en tot cas, abans de la justificació de l'aplicació donada als fons percebuts.
g) Procedir al reintegrament dels fons percebuts en el cas de revocació de la subvenció en els termes que indiqui la resolució corresponent.
h) Donar la publicitat adequada del caràcter públic del finançament en tota aquella inversió o material escrit producte de l'actuació subvencionada, d'acord amb les mesures de difusió incloses a aquestes bases.
i) Formalitzar l'encàrrec de gestió corresponent, en cas que la persona beneficiaria sigui una entitat pública i vulgui executar les actuacions mitjançant ens instrumentals, sempre que aquests últims hagin recollit expressament en la norma que els crea o en els seus estatuts que tenen la condició de mitjà propi i servei tècnic de la persona beneficiària d'acord amb el que estableix l'article 24.6 del Reial decret legislatiu 3/2011, de 14 de novembre, pel qual s'aprova el Text refós de la Llei de contractes del sector públic.
j) En cas que la subvenció es dediqui al finançament de béns inventariables, els beneficiaris/àries estan obligats a destinar-los a la finalitat concreta de la subvenció durant un període mínim de 5 anys, si els béns són inscriptibles en un registre públic, i de dos anys per a la resta béns.
En el supòsit de béns inscriptibles en un registre públic, s'ha de fer constar en l'escriptura aquesta circumstància, així com l'import de la subvenció concedida, i s'han d'inscriure al registre públic corresponent.
k) Realitzar les actuacions oportunes per tal de perseguir la possible oferta il·legal d'allotjament turístic en el seu àmbit territorial, amb atenció especial als requeriments que l'Administració turística de la Generalitat de Catalunya faci a aquest efecte.
l) Comunicar qualsevol canvi en l'activitat o l'actuació objecte de la subvenció.
m) Adherir-se als principis ètics i regles de conducta als quals han d'adequar la seva activitat les persones beneficiàries i que es publiquen a l'annex 2 d'aquesta Ordre.
Les dades de caràcter personal que les persones interessades facilitin per tal d'obtenir la subvenció s'inclouran al fitxer Expedients administratius en l'àmbit turístic.
El responsable del tractament és la Direcció General de Turisme.
La finalitat de tractament és gestionar els expedients administratius relatius a tràmits en matèria d'impuls del sector turístic.
La base legal que habilita el tractament és l'exercici de poders públics conferits al responsable del tractament d'acord amb la Llei 13/2002, de 21 de juny, de turisme de Catalunya, la Llei 38/2003, de 17 de novembre, general de subvencions; i el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
Les dades es comunicaran als encarregats/ades del tractament que proveeixen els serveis TIC per compte del responsable del tractament.
Les dades no es comunicaran a altres categories de destinataris, excepte en els casos que preveu la llei, i es conservaran durant el temps necessari per a les finalitats del tractament pel qual s'han recollit.
Les persones interessades poden accedir a les dades personals facilitades, rectificar-les, suprimir-les, oposar-se i sol·licitar-ne la limitació del tractament en els supòsits que preveu la normativa vigent mitjançant un escrit dirigit a la Subdirecció General de Personal, Organització i Prevenció de Riscos Laborals per correu postal (pg. de Gràcia, núm. 105, 08008, Barcelona), o un correu electrònic a l'adreça [EMAIL], signat electrònicament amb DNI electrònic o certificat electrònic reconegut.
Més informació a l'adreça http://empresa.gencat.cat/ca/treb_departament/proteccio-de-dades/info-addicional/unitats/direccio-general-turisme/expedients-administratius/.
-2 Amb caràcter general les persones beneficiàries d'ajuts públics, en l'exercici de la seva activitat, assumeixen les obligacions següents:
c) Denunciar les situacions irregulars que es puguin presentar a les convocatòries de subvencions o ajuts o als processos derivats d'aquestes convocatòries.
b) No sol·licitar, directament o indirectament, que un càrrec o empleat públic influeixi en l'adjudicació de la subvenció o l'ajut.
c) No oferir ni facilitar a càrrecs o empleats públics avantatges personals o materials, ni per a ells mateixos ni per a terceres persones, amb la voluntat d'incidir en un procediment d'adjudicació de la subvenció o l'ajut.
d) Col·laborar amb l'òrgan competent en les actuacions que aquest realitzi per al seguiment i/o l'avaluació del compliment de les obligacions que estableixin les bases de la convocatòria, particularment facilitant la informació que els sigui sol·licitada per a aquestes finalitats relacionades amb la percepció de fons públics.
e) Complir les obligacions de facilitar la informació que la legislació de transparència imposa als adjudicataris en relació amb l'Administració o administracions de referència, sens perjudici del compliment de les obligacions de transparència que els pertoquin de forma directa per previsió legal en els supòsits que estableix l'apartat quart de l'article 3 de la Llei 19/2014, de 29 de desembre de transparència, accés de la informació pública i bon govern.
En cas d'incompliment dels principis ètics i les regles de conducta serà d'aplicació el règim sancionador que preveu la Llei 19/2014, de 29 de desembre, de transparència, accés a la informació pública i bon govern, i les sancions que preveu el seu article 84 pel que fa als beneficiaris/àries d'ajuts públics; sens perjudici d'aquelles altres possibles conseqüències previstes a la legislació vigent en matèria de subvencions.
A efectes d'aquestes bases s'entendrà com a definició dels diferents conceptes les que es detallen a continuació.
D'acord amb l'Organització Mundial del Turisme s'entén com a turista un visitant (intern, receptor o emissor) si el seu viatge inclou una pernoctació.
D'acord amb l'Organització Mundial del Turisme un recurs turístic és tot element natural, tota activitat humana o resultat de la mateixa que pot generar un desplaçament per motius essencialment d'oci (per exemple: un centre d'interpretació per si mateix no constitueix un recurs turístic, seria, en tot cas, un equipament de suport al recurs).
Un producte turístic es compon dels elements següents: equipaments (senyalització, centres d'interpretació, oficina de turisme), infraestructures (transport), recursos (patrimoni natural, històric-monumental, cultural), serveis (allotjament, restauració), i activitats i experiències.
És un estudi que serveix de referència per saber si la nostra idea o projecte de negoci és econòmica i comercialment possible o no.
És a dir, si la posada en marxa del projecte és sostenible per si mateix amb els ingressos produïts per la venda dels serveis i un període raonable d'amortització de la inversió inicial realitzada.
Adaptar-se als de processos de canvi mitjançant respostes a aquests canvis (tecnològics, de mercat, etc.)
És la implementació de nous productes o serveis.
La innovació genera millor productivitat i satisfacció als usuaris.
Hi ha diversos tipus d'innovació, la innovació impulsada per les necessitats de l'usuari, les possibilitats de la tecnologia o la receptivitat a les necessitats del mercat; els avenços de la ciència són també altres fonts d'innovació a la capacitat de resolució de problemes.
Les despeses d'inversió d'una entitat local són aquelles que es destinen a la creació d'infraestructures i de béns de naturalesa inventariable necessaris per al funcionament dels serveis.
Els béns d'inversió tenen les característiques següents:
a) No són béns destinats al consum.
b) Tenen una durada previsiblement superior a l'exercici pressupostari.
c) Són susceptibles d'inclusió en inventariar.
Són les que realitzen els ens locals per a l'adquisició de béns i serveis necessaris per a l'exercici de les seves competències.
S'inclouen en despeses corrents, per exemple, les de personal, els arrendaments, la reparació i la conservació d'elements de l'immobilitzat, subministraments (material d'oficina, aigua, energia elèctrica, comunicacions, publicitat i propaganda...), i les atencions protocol·làries, entre altres.
Les despeses corrents tenen les característiques següents:
a) Són béns destinats al consum.
b) Tenen una durada inferior a l'exercici pressupostari.
Són un tipus de despesa corrent adreçada a la reparació i la conservació d'elements de l'immobilitzat.
Documentació acreditativa de la disposició dels immobles on s'efectuarà la inversió, dins el termini i en la forma escaient, i que permeti de manera fefaent l'amortització de la inversió programada.